Jorma Huuhtanen

Jorma Kalevi Huuhtanen (s. 26. marraskuuta 1945 Soini) on suomalainen poliitikko, lääkäri ja Kansaneläkelaitoksen (Kela) entinen pääjohtaja. Ennen siirtymistään Kelaan hän toimi politiikassa keskustan kansanedustajana vuosina 1987–2000 sekä sosiaali- ja terveysministerinä vuosina 1992–1995. Ministeri Huuhtasesta tuli Eeva Kuuskosken luovuttua tehtävästä kesken kauden. Huuhtanen luopui kansanedustajan paikastaan syyskuussa 2000 siirryttyään Kelan pääjohtajaksi. Hänen tilalleen eduskuntaan nousi Markku Rossi.

Huuhtanen valmistui lääketieteen lisensiaatiksi 1973 ja yleislääketieteen erikoislääkäriksi 1980. Hallinnon pätevyystutkinnon hän suoritti vuonna 1985. Ennen siirtymistään politiikkaan Huuhtanen toimi johtavana terveyskeskuslääkärinä Enossa vuosina 1973–1974 ja Nilsiän terveyskeskuksen ylilääkärinä 1975–1999. Kuopion yliopisto myönsi Huuhtaselle vuonna 2000 lääketieteen kunniatohtorin arvon.

Huuhtasen vanhemmat olivat maanviljelijä Topi Huuhtanen ja emäntä Lyyli Lampivuo. Naimisiin Huuhtanen meni vuonna 1970 luonnontieteiden kandidaatin, toimitusjohtaja Marjatta Kourin (nyk. Huuhtanen) kanssa. Heillä on pojat Teemu ja Samuli. Teemu on naimisissa juontaja Vappu Pimiän kanssahttps://www.is.fi/viihde/art-2000000479122.html .

Huuhtanen jäi eläkkeelle Kelan pääjohtajan toimesta syksyllä 2010.

 Lähteet 

 Aiheesta muualla 



Luokka:Kansanedustajat
Luokka:Suomen Keskustan poliitikot
Luokka:Suomen sosiaali- ja terveysministerit
Luokka:Kuopion kaupunginvaltuutetut
Luokka:Nilsiän kaupunginvaltuutetut
Luokka:Pohjois-Savon vaalipiiri
Luokka:Suomalaiset lääkärit
Luokka:Kelan pääjohtajat
Luokka:Vuonna 1945 syntyneet
Luokka:Elävät henkilöt